**Latvijas būvniecības padomes (LBP) sēdes**

PROTOKOLS

Latvijas Republikas Ekonomikas ministrija

Rīga, Brīvības iela 55, 406.telpa, plkst.11:00

Rīgā, 2016. gada 9.maijā Nr.7

Sēdi vada: Pēteris Dzirkals – padomes priekšsēdētājs

Sēdē piedalās: Mārtiņš Auders; Kaspars Bondars; Zigmārs Brunavs; Baiba Fromane; Normunds Grinbergs; Leonīds Jākobsons; Ināra Laube; Jānis Libkovskis; Gints Miķelsons; Leonīds Pakrastiņš; Mārtiņš Straume; Jānis Rāzna; Elīna Rožulapa; Oskars Zivtiņš; Margarita Gorškova (LPS).

Uzaicinātie: Aija Timofējeva – EM Atjaunojamo energoresursu un energoefektivitātes departamenta direktore;

Renārs Špade – EM Būvniecības un mājokļu politikas departamenta Būvniecības politikas nodaļas vadītājs;

Novērotāji: Silvija Pole – AS “Latvijas Gāze”;

Olga Geitus-Eitvina – biedrība “Latvijas Būvuzņēmēju partnerība”;

Roberts Vecums-Veco – Amatniecības kamera;

Brigita Ķirule-Vīksne – EM Būvniecības politikas nodaļas vecākā eksperte.

Sēdē nepiedalās: Aivars Draudiņš; Līga Gaile; Juris Mellēns; Jurijs Strods; Tālivaldis Vectirāns.

Protokolē: Inese Rostoka - EM Būvniecības un mājokļu politikas departamenta Būvniecības politikas nodaļas vecākā eksperte.

Darba kārtība:

1. Par Energoefektivitātes likumu (03.03.2016) un uz tā bāzes izdodamajiem Ministru kabineta noteikumiem. (Ekonomikas ministrija)
2. Informācija par darba grupās paveikto ēnu ekonomikas mazināšanai būvniecības nozarē :
   1. darba grupu pārstāvju informācija;
   2. par Memoranda projektu ēnu ekonomikas ierobežošanai būvniecības nozarē ar definētiem prioritārajiem uzdevumiem 2016. – 2018. gadam (Latvijas būvuzņēmumu partnerība).
3. Citi jautājumi:
   1. Jaunais Publiskā iepirkuma likuma projekts un būvniecības iepirkumi (būvkomersantu klasifikāciju, saimnieciski izdevīgākā iepirkuma kritēriji u.c.)
   2. Advokātu biroja “Triniti” vēstule par Būvniecības valsts kontroles biroja darbību un būvprojektu un būvju ekspertīzi.
4. Darba plāns nākamajai Latvijas Būvniecības padomes sēdei.

Sēdi sāk 11:05

**1.§**

**Par Energoefektivitātes likumu (03.03.2016) un uz tā bāzes izdodamajiem Ministru kabineta noteikumiem.**

--------------------------------------------------------------------------------------------------

**Ziņo:** A.Timofējeva

**Prezentācija.**

**Energoefektivitātes likums** stājies spēkā 26.03.2016., tā mērķis Likuma mērķis ir energoresursu racionāla izmantošana un pārvaldība, lai sekmētu ilgtspējīgu tautsaimniecības attīstību un ierobežotu klimata pārmaiņas.

**Saistītais normatīvais regulējums** (likumi)**:** grozījumi “Ēku energoefektivitātes likumā”, “Enerģētikas likumā”, “Publisko iepirkumu likumā”, “Elektroenerģijas tirgus likumā”(Saeimā 3.lasījumā), “Likumā par nodokļiem un nodevām (tiek izstrādāts); “Administratīvo pārkāpumu kodeksā”, “Dzīvojamo māju pārvaldīšanas likumā”

**Saistītais normatīvais regulējums** (izstrādātie MK noteikumi):

MK izskatīts: Noteikumi par energoefektivitātes prasībām reģistrēta energoapgādes komersanta valdījumā esošām centralizētām siltumapgādes sistēmām un to atbilstības pārbaudes kārtību"

 MK iesniegts: Noteikumi par primārās enerģijas ietaupījuma aprēķināšanas metodiku koģenerācijas stacijām

VSS izsludināts: Uzņēmumu energoaudita noteikumi” (plānots iesniegt MK š.g. maija mēnesī); Kārtība, kādā valsts iestāde vai pašvaldība paziņo par energopārvaldības sistēmas ieviešanu un tiek pārbaudīta un apstiprināta energopārvaldības sistēmas ieviešana valsts iestādē vai pašvaldībā (plānots iesniegt MK š.g. jūnija mēnesī)

Publiskajā apspriešanā: Energoefektivitātes monitoringa noteikumi (plānots iesniegt VSS izsludināšanai š.g. maija mēnesī); Noteikumi par tiešās pārvaldes iestāžu rīkotajos iepirkumos izvirzāmajām preču un pakalpojumu energoefektivitātes prasībām (plānots iesniegt VSS izsludināšanai š.g. maija mēnesī).

Tiek sniegtas atbildes uz padomes locekļu uzdotajiem jautājumiem par izmaiņām normatīvajā regulējumā.

2016. gada rudenī Eiropas Komisija (EK) plāno nākt klajā ar energoefektivitātes priekšlikumu pakotni: Energoefektivitātes direktīvas[[1]](#footnote-1) pārskatam, Ēku energoefektivitātes direktīvas pārskatam[[2]](#footnote-2), šī būs komunikācija no EK par finanšu instrumentiem. Lūgums padomei iepazīties un iesaistīties argumentu sagatavošanā EK, lai sagatavotu vienotu nacionālo nostāju par to, kas Latvijai būtu vai nebūtu nepieciešams šī brīža situācijā.

**Nolemj:** Pieņemt informāciju zināšanai.

**2.§**

**Informācija par darba grupās paveikto ēnu ekonomikas mazināšanai būvniecības nozarē**

--------------------------------------------------------------------------------------------------

**Ziņo:** P.Dzirkals, R.Špade, B.Fromane

* 1. **darba grupu pārstāvju informācija:**

Darba grupā Finanšu ministrijā (FM), kā galvenie tika izvirzīti:

* **elektroniskās ID kartes**, kur galvenie uzdevumi ir satura definēšana un administrēšanas modeļa noteikšana. Ministrija gatavos informatīvo ziņojumu ar pieņemamāko risinājumu;
* **Būvniecības līgumu standarti.**

Šie punkti ir iekļauti rīcības plānā, par kuru izstrādāšanu atbildīgā ir FM.

Ekonomikas ministrijas un Būvniecības padomes darba grupā ir izstrādāti risinājumi ēnu ekonomikas mazināšanai, visi iesūtītie priekšlikumi ir ņemti vērā un darba plāna projekts ir izsūtīts visiem padomes locekļiem.

Ierosinājumi, plāna papildināšanai par standarta līgumiem:

- papildināt, ka standarta līgumus, ļaus ietaupīt valstij administratīvo resursu;

- vienoties par to vai standarta līgums ir kā standarts un ir pa maksu, vai bezmaksas.

Ēnu ekonomikas ierobežošanas plāns līdz šā gada 1. jūlijam jāiesniedz Ēnu ekonomikas apkarošanas padomei, darba grupas sagatavotie priekšlikumi tiks pievienoti FM sagatavotajam “Valsts iestāžu darba plānam ēnu ekonomikas ierobežošanai 2016. – 2020.gadam”.

**Nolemj:** Pieņemt informāciju zināšanai.

* 1. **Par Memoranda projektu ēnu ekonomikas ierobežošanai būvniecības nozarē ar definētiem prioritārajiem uzdevumiem 2016. – 2018. gadam** (Latvijas Būvuzņēmēju partnerība)

Memorandā uzsvars tiek likts uz ēnu ekonomikas ierobežošanu. Drīzumā noslēgsies pētījums par Ēnu ekonomiku Būvniecības nozarē. Nozare varētu apņemties reizi gadā šādu pētījumu veikt. Prioritārie darbi:

1. **Investīciju vides uzlabošana** ar mērķi palielināt būvniecības tirgus pieaugumu par 20% iekšzemes kopproduktā uz 2019.gadu salīdzinājumā ar 2015.gadu.

Veicamie uzdevumi:

* 1. Tehnisko un administratīvo prasību pārskatīšana normatīvajā līmenī, ievērojot Eiropas Savienībā valdošo pieeju.

1.2. Publisko iepirkumu un ar to saistītā regulējuma pilnveidošana.

1.3. Vidējā termiņa politikas plānošanas dokumenta izstrāde būvniecības nozares attīstībai un lielo būvniecības projektu vidējā termiņa stratēģiskā plānošana**.**

**2. Ēnu Ekonomikas ierobežošanas pasākumi –** ar mērķi samazināt ēnu ekonomikas īpatsvaru vismaz uz pusi būvniecības nozarē līdz 2019.gadam salīdzinājumā ar 2015.gadu, sasniedzot nodarbināto vidējā atalgojuma nozarē atbilstību vidējam atalgojuma rādītājam valstī. Veicamie uzdevumi:

2.1. Minimālo atalgojumu līmeņu noteikšana būvniecības nozarē, izmantojot ģenerālvienošanos vai ieviešot references atalgojuma līmeņus ar normatīvā regulējuma palīdzību.

2.2. Būvniecības pakalpojumu līgumu standartu izstrāde un nostiprināšanas normatīvajā līmenī.

2.3. Darbinieku elektroniskās uzskaites ieviešana būvniecības objektā

**3. Nozares konkurētspējas paaugstināšana –** ar mērķi nodrošināt, lai uz 2019.gadu būvniecības nozares eksporta apjoma pieaugumu par 20% salīdzinājumā ar 2015.gadu. Veicamie uzdevumi:

3.1. Būvniecības dokumentu aprites digitalizācija, veicinot pakāpenisku pāreju uz elektronisku datu apriti un uzglabāšanu, izmantojot jaunās tehnoloģijas un pasaules labāko praksi.

3.2. Izglītības standartu pārskatīšana, sasaistot tos ar profesijas standartiem un pietuvinot darba tirgus prasībām. Vienlaicīgi nodrošinot profesionālās izaugsmes iespējas caur zināšanu pilnveidošanu (mūžizglītība).

3.3. Mērķtiecīgs būvniecības pakalpojuma eksporta atbalsts, īstenojot ekonomisko pārstāvniecību konsultatīvu un tirgus izpētes atbalstu.

Jautājums vai organizācijas ir gatavas pievienoties Memorandam tā parakstīšanas brīdi, parakstīšana plānota šā gada 31.maijā Būvniecības nedēļas 1.dienā. Memoranda mērķis ir panākt, ka nozare kopīgi ar valdību, reizi gadā vai divos gados, novērtē paveikto Memoranda realizācijai, Memoranda aktualitāti un vienojas par nākamā perioda prioritāros uzdevumus.

**Nolemj:** Katrs savā organizācijā izvērtē šo LATVIJAS VALDĪBAS UN BŪVIECĪBAS NOZARES SADARBĪBAS MEMORANDU. Visām organizācijām, kas vēlas pievienoties Partnerības iniciatīvai un parakstīt Memorandu, pieteikties biedrībā “Latvijas Būvuzņēmēju partnerība”, e-pasts birojs@latvijasbuvnieki.lv .

**3.§**

**Citi jautājumi**

--------------------------------------------------------------------------------------------------

**Ziņo:** P.Dzirkals

* 1. **Jaunais Publiskā iepirkuma likuma projekts un būvniecības iepirkumi** (būvkomersantu klasifikācija, saimnieciski izdevīgākā piedāvājuma vērtēšanas kritēriji u.c.) **Ziņo:** B.Fromane, B. Ķirule-Vīksne

“Publisko iepirkumu likums” likumprojekts tiek skatīts MK komitejas (MKK) sēdēs. FM ņēmusi vērā iebildumus par būvkomersantu klasifikāciju un to sasaisti ar publisko iepirkumu regulējumu.

Likumprojektā ir iekļauts:

* deleģējums Ministru kabinetam noteikt būvkomersantam izvirzāmās prasības attiecībā uz pieredzi un klasi publisku būvdarbu veikšanai būvju grupās.
* pasūtītājatiesības papildus būvkomersanta klasei izvirzīt tikai tādas prasības, kas netiek vērtētas būvkomersantu klasifikācijas ietvaros.
* Aizliegums pasūtītājam publisku būvdarbu līguma gadījumā s izvirzīt tādas prasības būvuzņēmumam, , kas tiek vērtētas, piešķirot būvkomersanta klasifikācijas klasi.
* likumprojektā ir iestrādāts samērīguma princips.

MKK uzdevusi FM atkārtoti izvērtēt jautājumus par kuriem nozare iebilda:

* par nodokļu nomaksas pārbaudes laiku. Spēkā esošs regulējums paredz nodokļu nomaksas pārbaudi uz iepirkuma izsludināšanas datumu, tādejādi stimulējot uzņēmumus regulāri maksāt nodokļus, likumprojektā šī prasība ir mīkstināta, paredzot, ka nodokļiem jābūt nomaksātiem uz pieteikuma iesniegšanas termiņa pēdējo dienu;
* likumprojekts paredz pasūtītājam tiesības izslēgt pretendentu no dalības iepirkumā, ja šīs pasūtītājs iepriekš ir izbeidzis vienpusējā kārtā citu līgumu ar šo pretendentu pretendenta saistību neizpildes dēļ. Nozare piedāvā precizēt regulējumu, izslēgšanas kritēriju attiecinot tikai uz gadījumu, ja saistību neizpilde ir atzīta ar spēkā stājušos tiesas spriedumu vai iepirkums ir par to pašu priekšmetu.

G.Miķelsons informē, ka Ilgtspējīgas Būvniecības padome no World Green Building Cauncil ir saņēmusi ilgtspējas kritērijus būvniecībā. Ir priekšlikums šos kritērijus izmantot saimnieciski izdevīgākā piedāvājuma noteikšanai publiskajā iepirkumā.

Iepriekšējā Būvniecības padomes sēdē vienojās izveidot darba grupu, lai izstrādātu rekomendējošu metodoloģiju piedāvājuma saimnieciskā izdevīguma vērtēšanai publiskajā iepirkumā un Darba grupā pieaicināt Iepirkumu uzraudzības biroja pārstāvi.

**Nolemj**: 1. G.Miķelsonam uzņemties Darba grupas metodoloģijas projekta izstrādāšanai “Saimnieciski izdevīgākā piedāvājuma vērtēšanai publiskajā iepirkumā būvniecībā” vadību.

1. G.Miķelsonam izsūtīt padomes locekļiem Eiropas Savienības ieteikumus zaļajam publiskajam iepirkumam būvniecībāun ilgtspējas kritērijus būvniecībā.
2. Padomei izteikt priekšlikumus kritērijiem saimnieciski izdevīgākā piedāvājuma noteikšanai un iesūtīt LBP sekretariātam apkopošanai.
   1. **Advokātu biroja “Triniti” vēstule par Būvniecības valsts kontroles biroja (BVKB) darbību un būvprojektu un būvju ekspertīzi.**

**Ziņo**: E.Rožulapa, M.Straume

Būvniecības nozare ir izteikusi bažas par būvprojektu un būvju ekspertu sertificēšanu un BVKB darbību kopumā. Bažas rada tas, ka nozarē nepieciešamo ekspertu skaita prognozes nepārtraukti samazinās. Nozari satrauc tas, ja netiks veiktas būvprojektu ekspertīzes, būvvaldes nevarēs saņemt atzīmi par projektēšanas nosacījumu izpildi būvatļaujā, kavējot būvdarbu uzsākšanu. Rezultātā tiks apdraudētaESF finansējuma apgūšana Tāpat nav pārliecības, ka birojs virzās uz to mērķu sasniegšanu, kas tika noteikts Būvniecības likumā.

M.Auders informē, ka ministrijā ir notikusi BVKB darbības izvērtēšana un pieņemti lēmumi, ministrija veiks vairākus preventīvus pasākumus, lai padziļināti veiktu BVKB darbības uzraudzību, ministrija vērtēs:

- BVKB būvprojektu un būvju ekspertu sertifikācijas plāna izpildi un ekspertu skaita prognozes būtisko samazinājumu;

- BVKB komunikāciju ar mēdijiem, nosakot komunikācijas saskaņojumu ar ministriju, komunikācijas plāna izstrādi

- tiks izvērtēta biroja darbība, vasarā tiks veikts audits par līdzekļu izlietojumu, atbilstoši birojam izvirzītajiem mērķiem.

**Nolemj:** Ņemot vērā ministrijas plānotos preventīvos pasākumus un BVKB darbības izvērtēšanu, pie jautājuma par BVKB darbu un būvprojektu un būvju ekspertu sertificēšanu atgriezties pēc 2016.gada 1.jūlija.

**4.§**

**Darba plāns nākamajai Latvijas Būvniecības padomes sēdei.**

**Ziņo:** P.Dzirkals

**Nolemj:** 1.Nākamo Latvijas būvniecības padomes sēdi sasaukt 2016.gada 6.jūnijā, pl.11:00, Ekonomikas ministrijā;

2. Nākamās sēdes Darba kārtībā iekļaut jautājumu par būvniecības dokumentu elektroniskāko apriti Būvniecības informācijas sistēmā (BIS).

1. Padomes locekļiem, sūtīt priekšlikumus par sēdē iekļaujamiem jautājumiem.

Sēdi slēdz 12:45

Padomes priekšsēdētājs P.Dzirkals

Protokolēja I.Rostoka

1. Eiropas Parlamenta un Padomes 25.10.2012 Direktīva 2012/27/ES par energoefektivitāti, ar ko groza Direktīvas 2009/125/EK un 2010/30/ES un atceļ Direktīvas 2004/8/EK un 2006/32/EK. [↑](#footnote-ref-1)
2. Eiropas Parlamenta un Padomes Direktīva 2010/31/ES par ēku energoefektivitāti [↑](#footnote-ref-2)